Atholl Highlanders

An Atholl Highlanders zo ur rejimant troadegiezh prevez diazezet e Blàr Athall (Skos). Renet eo gant dug Athall, penn ar c'hlann Murray. Ar milis prevez nemetañ aotreet hervez lezenn eo en Europa.

 Istor 
alt=|kleiz|thumb|150x150px|Tartan ar c'hlann Murray, implijet gant an Atholl Highlanders abaoe 1839.
Savet e voe evel ur rejimant reolius e 1777 e Perthshire gant John Murray, 4 dug Athall, dindan an anv 77th Regiment of Foot. Adsavet e voe e 1839 gant George Murray, 6 dug Athall, evel un unvez karget da wareziñ anezhañ. Div wech e ambrougjont ar rouanez Victoria da vare beajoù e Skos Atholl Highlanders, Atholl Estates (lennet d'ar 15/12/2025).

Distag eo an Atholl Highlanders diouzh ar British Army penn-da-benn, met kemer a rejont perzh en daou vrezel-bed en XX kantved memestra. Ne voe ket oberiant-kenañ ar rejimant etre 1933 ha 1966, pa voe divizet gant Iain Murray, 10 dug Athall, aozañ un dibunadeg vloaziek adarre. 

 Mare modern 
Ur gompagnunezh a ya d'ober an Atholl Highlanders hiziv-an-deiz, enni ur c'hant soudard bennak d'ar muiañ. Kemer a reont perzh en Atholl Gathering Highland Games hag en un nebeud lidoù ofisiel all CHAPLEAU Philippe, L’unique armée privée d’Europe porte le kilt, Lignes de défense, 10/05/2012 (lennet d'ar 15/12/2025). Ur pipe band o deus. N'eo ket un unvez emgann ken, met dibunañ a reont gant fuzuilhoù Lee-Metford, a oa armoù reolius ar British Army e dibenn an XIX kantved.

 Liamm diavaez 
  Lec'hienn ofisiel

 Daveennoù 

Rummad:Milisoù
Rummad:Rejimantoù Skos